《白云飞处二首为□祠部赋 其二》
宋代·邓林

南北山头飞白云，无心偏感有心人。丘园宿草迷先垄，江海浮萍寄此身。

梁国勋名千载盛，泷冈宠命几时新。两全忠孝何由得，一度凝眸一怆神。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。